
Утвърждавам:
Председател на УС………………………….

                                       /Кремена Събева/ 

НАСОКИ  И УКАЗАНИЯ  ЗА КАНДИДАТСТВАНЕ ПО МЯРКА 111 – “Професионално обучение, информационни дейности и разпространение на научни знания” 

Настоящият документ e адаптиран от ПРСР за целите на МИГ - Карнобат. Съдържа указания и разяснения за попълване на документа “Заявление за подпомагане” от наредбата по мярка 111 “Професионално обучение, информационни дейности и разпространение на научни знания” от приоритетна ос 1 “Подобряване на конкурентноспособността на земеделския и горски сектор” на Програмата за развитие на селските райони 2007 – 2013 г./ПРСР/ 

В съответствие със стратегическите насоки на Общността за развитие на селските райони и при спазване на изискванията на Регламент 1698/2005г на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР), България изготви два програмни документа - Националният стратегически план за развитие на селските райони и Програмата за развитие на селските райони за периода 2007-2013г (ПРСР). Тези два документа представляват различни, взаимно подчинени нива в прилагането на политиката и в управлението на целия процес за развитие на селските райони.



Дефинираните в Националния стратегически план цели ще бъдат постигнати чрез прилагането на 22-те мерки, включени в Програмата за развитие на селските райони за периода 2007-2013г и групирани в четирите приоритетни оси:

· Oс 1 “Подобряване на конкурентоспособността на земеделския и горски сектор”

· Oс 2  “Подобряване на околната среда и селската природа (управление на земята)”

· Oс 3  “Подобряване качеството на живот в селските райони и разнообразяване на селската икономика”

· Oс 4   “ЛИДЕР”.

Кандидатстването по мярка 111 за бенефициенти по Стратегията за местно развитие на МИГ - Карнобат става по реда и условията, определени в:

· Наредба № 23 от 14 юли 2008 г. за условията и реда за предоставяне на безвъзмездна финансова помощ по мярка “Професионално обучение, информационни дейности и разпространение на научни знания” от Програмата за развитие на селските райони 2007 - 2013 г., Обн. ДВ. бр.69 от 5 Август 2008г.

· Наредба № 23 на МЗХ от 18 декември 2009 г. за Условията и реда за предоставяне на безвъзмездна финансова помощ по мярка „Прилагане на Стратегии за местно развитие” и по мярка „Управление на Местни инициативна групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” от ПРСР за периода 2007-2013г.

Настоящите Указания допълват и уточняват информацията, включена в „НАСОКИ ЗА КАНДИДАТСТВАНЕ с проекти по мерки към Стратегията за местно развитие на МИГ - Карнобат чрез открита процедура за конкурентен подбор”.

1.ПРОДЕДУРИ И РЕД ЗА КАНДИДАТСТВАНЕ.
Редът за предоставяне на безвъзмездна финансова помощ на конкретен бенефициент към Стратегията е регламентиран на основата на изискванията на Наредба 23 от 18.12.2009 г. и наредбите за съответните мерки, издадени от МЗХ. 

Тези насоки установяват общите правила за подаване, оценка и одобрение на проектните предложения по мерки към Стратегията на МИГ - Карнобат, по процедура за предоставяне на безвъзмездна финансова помощ чрез конкурентен подбор на проекти по мерки включени в Стратегията за местно развитие на територията на МИГ - Карнобат.

Насоките следват процедурите, включени в Процедурния наръчник към Стратегията за местно развитие - Карнобат, който е разработен, съгласно указанията на УО на ПРСС, изискванията на ЕК за спазване на принципите за разумно финансово управление, прозрачност, публичност, равнопоставеност, както и примерите на добра практика. 

Основното в процедурата по избор на проекти е осигуряването на широка публичност, равнопоставеност на кандидатите, прозрачност и безпристрастност на избора. 

Процедурата за кандидатстване с проекти по мерки към Стратегията е открита и конкурентна и предвижда текущо обявяване на покани по всяка мярка, до изчерпване на индикативния бюджет на мярката от Стратегията. 
Процедурата за избор на проекти включва подготовка и публикуване на покана за кандидатстване, информиране, консултиране обучение и подпомагане на потенциалните кандидати, проверка за административно съответствие и допустимост на проектите, проверка за основателността на предложените разходи, липса на двойно финансиране и изкуствено създадени условия, техническа експертна оценка и класиране на проектите, както и уведомление на отхвърлените/одобрените кандидати, дейностите по сключване на договори с одобрените кандидати, осигуряването на публичност на финансираните проекти. Разработените процедури обхващат основните етапи при прилагане на Стратегиите за местно развитие от МИГ, съгласно Наредба 23 от 18.12.2009 г. на МЗХ.

2.ИНФОРМИРАНЕ, КОНСУЛТИРАНЕ И ПОДПОМАГАНЕ НА ПОДГОТОВКАТА НА ПРОЕКТИ.
Информирането, консултирането и подпомагането на потенциални кандидати ще се извършва от експертите на МИГ, както и от външни експерти/организации.
МИГ - Карнобат ще организира обучения и консултации за подготовка на проекти по мерки от Стратегията.
Информация и консултации  ще се предоставя и в офиса на МИГ от членовете на Екипа на МИГ, според техните компетенции. За всяка предоставена информация или консултация, кандидатът ще попълва формуляр с данни за обсъжданите въпроси. 
Обърнете внимание и следете на страниците на интернет страницата на МИГ - Карнобат, в местната преса ОБЯВИТЕ/ ПОКАНИТЕ ЗА КАНДИДАТСТВАНЕ ПО КОНКРЕТНИ МЕРКИ към Стратегията, в рамките на годишната индикативна програма за подаване на проектни предложения към Стратегията на МИГ - Карнобат. 

3.СТЪПКИ ПРИ КАНДИДАТСТВАНЕ 

3.1.Стъпка 1. Преди да се пристъпи към подготовка на проекта, препоръчваме на кандидатите да проверят дали са допустими по регистрация и местоположение на дейността, да се запознаят с целите и приоритетите на Стратегията за местно развитие – Карнобат и специфичните цели на всяка мярка, включена в Стратегията. Необходимо условие за кандидатстване е проектната идея да отговаря на приоритетите и целите на Стратегията и специфичните цели на съответните мерки.

3.2.Стъпка 2. Добре е да се разгледат внимателно пълните текстовете на мерките към Стратегията, за да се направи по-добър избор по коя мярка да се кандидатства. Пълният текст на Стратегията и мерките може да се намери на електронната страница на МИГ - Карнобат: http://www.mig-karnobat.eu или на страницата на Община Карнобат http://www.karnobat.acstre.com
3.3.Стъпка 3. Задължително е всеки кандидат да прочете внимателно наредбата към избраната мярка заедно с всички приложения към нея. След прочитане на наредбата потенциалният кандидат трябва да провери внимателно дали отговаря на всички условия по наредбата и специфичните изисквания на Стратегията. Заявленията и пълният пакет с документи за кандидатстване за финансово подпомагане по Мерките към Стратегията, включително нормативната база, са публикувани на електронната страница на МИГ - Карнобат: http://www.mig-karnobat.eu Наредбите са публикувани също на електронната страница на Министерството на земеделието и храните http://prsr.government.bg/index.php/bg/ (Документи по ос 1, 2, 3 /  Наредби, публикувани в Държавен вестник). 

3.4.Стъпка 4. След като кандидатът е направил своя избор е необходимо да се включи в информационните срещи или консултации, организирани от МИГ - Карнобат, по съответната мярка от Стратегията, в рамките на сесията за кандидатстване. На този етап може да се възложи разработката на бизнес плана или инвестиционния проект в идейна/работна фаза, заедно с количествено стойности сметки към него. При подготовката на проектното предложение кандидатът също така следва да предвиди начална дата/ месец за стартиране на проекта, отчитайки времето, необходимо за оценка и одобрение на проектното предложение.

3.5.Стъпка 5. Следващата стъпка е кандидатът да се запознае подробно със Заявлението за подпомагане и след това да започне да набавя всички общи и специфични документи дадени като приложение към заявлението. Едва след набавянето на всички документи следва да се пристъпи към попълване на заявлението. Тази стъпка в повечето случай се подценява от бенефициентите, а набавянето на повечето документи отнема време.

3.6.Стъпка 6. Следващият етап от кандидатстването е проверка, окомплектовка и подаване на проектното предложение (Заявление за кандидатстване, Бизнес план/ Инвестиционен проект и съответните приложения и подкрепящи документи) в офиса на МИГ – Карнобат. Обърнете внимание на изискването да не нарушите крайния срок за подаване на документите по всяка отделна мярка и начина на подаване – в затворени пликове/пакети (виж по-долу), с посочени: кандидат, наименование на проекта, мярката по която се кандидатства. Заявленията за кандидатстване се подават в офиса на МИГ - Карнобат от лицето, законно представляващо кандидата или по пощата с обратна разписка или чрез куриерска пратка с обратна разписка. 
Заявленията се подават в един екземпляр и две копия на хартиен носител, и едно електронно копие на диск, които са запечатани в плик/пакет. Оригиналът и копието трябва да имат абсолютно идентично съдържание.  Пликът с документите за кандидатстване трябва да бъде надлежно окомплектован и добре опакован. Разпечатани пликове/пакети с документи се връщат на приносителя. Запечатаните пликове не се отварят преди крайната дата за подаване на предложения, обявена в Поканата за съответната мярка към Стратегията.
 SHAPE  \* MERGEFORMAT 



4.РЕГИСТРАЦИЯ НА ПОСТЪПИЛИТЕ ПРОЕКТНИ ПРЕДЛОЖЕНИЯ

Постъпилите проектни предложения се приемат от служител на МИГ и се записват в Регистър на постъпилите проектни предложения.

Регистърът включва: входящ регистрационен номер, дата и час на регистрация, име и номер на мярката, номер на поканата, наименование на проекта, име на кандидата, пол и възраст на кандидата/собственика или представляващия юридическото лице,  име и подпис на служителя на МИГ, регистрирал заявлението;

Регистърът съществува в хартиен и електронен формат, като електронният формат на 
Регистъра е база данни за постъпилите проекти по стратегията. В нея по-нататък се отразява състоянието и движението на заявленията;

Служителят на МИГ, приел проектното предложение, нанася входящия регистрационен номер и датата и часа на получаване върху плика, съдържащ заявлението. Когато заявлението е подадено лично в офиса на МИГ, служителят предоставя на лицето, подало заявлението, разписка, съдържаща датата и часа на приемане, регистрационния номер и подписа на служителя. 

Заявления, постъпили в офиса на МИГ след крайния час на изтичане на срока, посочен в поканата, или в незапечатан плик или в плик с нарушена цялост, се връщат на подателя незабавно и не се вписват в регистъра.

До два дни след изтичане на срока на съответната покана за набиране на заявления, списъкът на регистрираните заявления с имената на проектите и кандидатите се поставя на видно място в офиса на МИГ и се публикува на електронната страница на МИГ.

6.ПРОВЕРКА И ОЦЕНКА НА ПОСТЪПИЛИ ПРОЕКТНИ ПРЕДЛОЖЕНИЯ

6.1.Проверка за административно съответствие.
Проверката за административно съответствие представлява проверка за административно съответствие с формалните изисквания към документите, които включват: срок на подаване, пълна наличност, спазване на изискуемата форма, валидност и други, определени в  Насоките за и указанията на процедурата за набиране на проекти към Стратегията за местно развитие.

 Оценката за административно съответствие и допустимост се извършва в офиса на МИГ в определените срокове. Оценителите проверяват заедно, попълват и подписват контролен лист за всеки проект, въз основа на който се определя резултатът от оценката на административното съответствие на заявлението и допустимостта на кандидата, дейностите и разходите, включително проверка за основателността на предложените разходи, липса на двойно финансиране и изкуствено създадени условия.

В процеса на оценка от кандидатите може да се изискват писмено разяснения и допълнителна информация относно постъпилите документи, което се отразява в протокола. Изготвя се финален протокол за всички проекти по мерки, подписан от изпълнителния директор, като се определят преминалите и непреминалите проекти.  Контролните листове се прилагат към протокола.

Преминалите оценката за административно съответствие и допустимост проекти, протоколът и приложените към него контролни листове се съхраняват в офиса на МИГ и се предават за техническа оценка.

Отхвърлените проекти от оценката за административно съответствие се връщат на кандидатите с предавателен протокол.

6.2.Техническа оценка и избор на проекти.
Проектите, преминали успешно  извършената административна  проверка  се  оценяват и класират  от  комисия  за оценка и избор,  която  включва  представители  на  УС  на  „МИГ Карнобат”  и  независими  експерти  в различни области, предмет на поканите за финансиране, определени от УС на «МИГ Карнобат»(с възможност да се ползват експерти от т.н.разширен списък с външни експерти/консултантии и оценители)

.

 За  всяка  сесия  със  заповед  на  изпълнителния  директор  на  «МИГ Карнобат»  се  определя списък на проектите за оценяване и състав на комисията за оценка, включваща членове на УС и външни експерти, при спазване изискването за отсъствие на конфликт на интереси. 

.Комисията за оценка оценява всяка дейност съгласно критериите посочени в отделната мярка на СМР и определя обща оценка на всеки проект .

Окончателното класиране по низходящ ред на всички подадени по една обява проекти се извършва от МИГ-Карнобат след приключване на рата на Комисията за оценка и избор.

6.3. Договориране на одобрените проекти.

Селектираните за подпомагане проекти се изпращат в «ОДФ - ПСМП» Бургас за извършване на проверка за съответствие  с  процедурите,  описани  в  Стратегията  за  местно  развитие,  критериите  за допустимост на кандидата и критериите за допустимост на проекта и планираните разходи. 

В  срок  до 10  работни  дни  от  получаване  на  писмено  уведомление  за  одобрение  на проектите от РА  кандидатите  следва да подпишат  с МИГ -  Карнобат договори  за отпускане на финансовата помощ. Договорът урежда правата, задълженията и отговорностите на страните, включително  основанията  за  изискуемост  на финансовата  помощ. В  случай  на  изтичане  на този  срок  кандидат  несключил  договор  губи  право  на  подпомагане  и може  да  кандидатства отново за финансиране на същите дейности в рамките на следващата покана. 

Одобрените  проекти  се  изпълняват  в  рамките  на  обявените  времеви  графици,  но  за  не повече от 18 месеца, като срокът започва да тече от деня на подписването на договора. 

След сключване на договора за отпускане на финансова помощ на електронната страница на МИГ Карнобат, както и на общодостъпно място в областната РА, областните  дирекции и общинските служби на МЗХ се публикува информация за финансирания проект, включваща:

-име на кандидата;

-договорена сума;

-основни дейности и резултати от проекта (резюме)

-място на инвестицията и контакти с бенефициента

Крайният срок за оценка, одобрение и договориране на проектите  по мерки към Стратегията е  31 декември 2013 г. 

.Допълнителни процедури за прием, регистрация, оценка, избор на проекти и Работа на органите към МИГ»Карнобат» ще бъдат подробно разработени и утвърдени от Управителния съвет на МИГ в срок до 30 октомври 2012г. 

Всички процедури подлежат на осъвременяване според промени в наредбите по мерки, ПРСР или регламентите
7.СРОК ЗА ИЗПЪЛНЕНИЕ НА ПРОЕКТИТЕ

С цел оптимално планиране и изпълнение на дейностите по проектите продължителността на един проект не следва да надвишава 24 месеца.  

Крайният срок за изпълнените и отчитане на проекти на бенефициенти по Стратегията за местно развитие на МИГ - Карнобат е 30 юни 2015 г.

8.УКАЗАНИЯ ЗА ПОПЪЛВАНЕ НА ЗАЯВЛЕНИЕТО.
ВАЖНО

	►Преди да се пристъпи към попълване на Заявлението за подпомагане, се препоръчва Кандидатите  да прочетат внимателно и да се запознаят подробно с условията и изискванията на Наредба 23 от 14 юли 2008 г. на МЗХ, регламентираща реда и условията за предоставяне на финансова помощ по мярка 111, Стратегията за местно развитие на МИГ и Наредба № 23 на МЗХ от 18 декември 2009 г.

► Въпроси по настоящата мярка, включително въпроси относно попълването, окомплектоването и представянето на заявлението за подпомагане се задават в офиса на МИГ - Карнобат, както и на електронен адрес: migkarnobat@mail.bg


Заявлението за подпомагане, наричано от тук нататък Заявлението, се състои от заглавна страница и 10 секции (А, Б, В, Г, Д, Е, Ж, З, И, К). 

Двете полета в заглавната страница на Заявлението, обозначени като: “Идентификационен номер”, “Дата/час/минута” и “Печат на МИГ - Карнобат не се попълват от кандидата. Информацията в тях е за служебно ползване и едното поле се попълва от експерта в МИГ - Карнобат, който приема заявлението за подпомагане, а другото поле от експерт в Разплащателна агенция (РА).

Секции А и Б. 

В този раздел се попълват съответните секции А и Б, които представят основни данни и информация за кандидата (име на кандидата, юридически статут, регистрация, вписвания и др.), данни за обслужващата банка, данни за упълномощено лице, в случай че документите не се подават лично от лицето, представляващо кандидата, информация за финансовите подпомагания до момента на кандидатстване, информация за искани междинни плащания и информация за сумата, за която се кандидатства с този проект.  Данните, които се представят от кандидата трябва да бъдат точни, ясни и в съответствие с легитимните документи, касаещи съответната информация. 

При попълването на полетата в секция Б да се има предвид следното:
- В ред  “Име на кандидата” се посочва пълното наименование на кандидата съгласно съдебната регистрация към датата на кандидатстване. 

- В ред “Юридически статут” се посочва правната форма на кандидатстващата организация

 (напр. Юридическо лице с нестопанска цел, читалище, висше училище ...);

- В ред “Номер и дата на решението, с което е създадена организацията” – информацията съгласно документите за създаване на съответната организация;

- В ред “Единен идентификационен код към агенцията по вписванията/БУЛСТАТ” се посочват данните, валидни към датата на кандидатстване.  

-  „Данъчен № „ се попълва само ако е приложимо (т.е ако кандидата е регистриран по ДДС към датата на подаване на заявлението).

· “Седалище и адрес на управление” следва да се посочи седалището на кандидата по

последна (актуална) официална регистрация и точния адрес на управление. 

-  Посочват данни за сметката по която ще се извършват плащанията, в случай че бъде възложен договор по този проект и информация за обслужващата банка: име на банката, адрес, IBAN номер на сметката, банков идентификационен код (BIC).

-  В ред “Адрес: село/град” е необходимо да бъде посочен адрес, който ще бъде използван за кореспонденция през периода на реализация на проекта между МИГ - Карнобат, Разплащателна агенция, др. ведомства и кандидата. Ред “Интернет  страница” се попълва само ако е приложимо. Всички останали редове от този секция се попълват задължително. 

- В ред “Представляващ / Управител” се посочват съответните данни за законния представител/представители на организацията.

Секция В  се попълва от упълномощеното лице, ако има такова

В секции Г и  Д се дава информация за:

· Броя на кандидатстванията и финансиранията по мярка 111 към ПРСР. 

· Дейностите за които се кандидатства: краткосрочни курсове или информационни дейности. Обърнете внимание, че допустими за подпомагане към Стратегията за местно развитие на МИГ - Карнобат са само:

1. Дългосрочни обучителни курсове с продължителност 150 часа 

2. Краткосрочни обучителни курсове с продължителност  30 часа 

3. Информационни дейности, които могат да са с продължителност от 6 до 18 часа (те трябва да са с продължителност 18 часа за одобрени бенефициенти по мярка 214 „Агроекологични плащания”, за които обучението е необходимо). Информационните дейности могат да се допълват с изготвяне и разпространение на брошури.

Секция Е се попълва за всеки курс на обучение, в случай, че се кандидатства за организиране на повече от един.

Секция Ж се попълва, в случай че кандидатът ще организира и проведе информационни дейности. Секция Е се попълва за всяка информационна дейност, в случай, че се кандидатства за организиране на повече от една.

Обърнете внимание, че трябва да посочите темата на всеки курс в отделно описание на секция Е към заявлението. Всички курсове трябва да са свързани с една или няколко от следните основни теми, съгласно описанието на мярка 111 от Стратегията на МИГ - Карнобат и Приложение № 1 към чл. 7, ал. от Наредба 23/14.07.2008 г.

· Технически (нови техники и технологии, въвеждане на иновационни практики и др.),

· Икономически (законодателство, счетоводство, управление, маркетинг и др.), 

· Резултати от изследвания (разпространение на резултати от завършени научно-приложни изследователски проекти в областта на селското стопанство и горите да подходящи ползватели) 

· Информационни технологии (работа с компютър, запознаване със средства за комуникации и информация и др.),

· Базово обучение по проблеми на опазване на околната среда в земеделието/горите (замърсяване на водите от нитрати, почвена ерозия, промени в климата, био-разнообразие и др.),

· Устойчиво управление на природните ресурси в съответствие с европейското законодателство (включително кръстосано съответствие и прилагането на управление на стопанствата, съвместимо с поддържането и подобряването на ландшафта и др.);

· Повишаване на основните знания за агро-екологичната мярка на национално/регионално ниво, различните схеми за подкрепа и възможните комбинации между тях;

· Специфични допълнителни програми за обучение за отделни агроекологични пакети по мярка 214.

По отношение на информацията в секция Ж - информационните дейности за тези одобрени кандидати по мярка 214 „Агроекологични плащания”, за които е необходимо участие в основна агро-екологична информационна дейност, са по следните основни теми:

· Повишаване на знанията за основните изисквания в областта на опазване на околната среда (почви, води, промени в климата, биоразнообразие и др).;

· Допълнителна информация за агро-екологичните схеми, които бенефициентите избират, насочена към подобряване на уменията и капацитета на фермерите за изпълнение на определени пакети, както и тяхното разбиране за съотносимите изисквания за управление и други задължения по схемите;

· Представяне пред фермерите на информация за мониторинга на резултатите от прилагането на избраните от тях агроекологични дейности.

Секция З. Списък на изискваните документи

В секция “З” са изброени документите, които следва задължително да се приложат към заявлението за подпомагане при неговото подаване. Те имат за цел да изяснят юридическия статус на кандидата, начина на вземане на решения в организацията, учебната програма и др.

Придружаващите документи са разделени на общи и специфични. Част от тях са различни и специфични за различните видовете кандидати/дейности. При подаването на заявлението всички изискуеми документи следва да са налични. Кандидатът отбелязва в първата колона „Да” със символ "х" в квадратчетата срещу точките, по които прилага съответните документи. Кандидатът отбелязва  във втората колона „НП” със символ "х" в квадратчето срещу точките, по които не прилага описаният/ите в съответната точка документ/и, когато  е  не приложимо.  

Документите се представят в оригинал. Обърнете внимание, че документи №11, 12, 13, 14 и 15 се представят и на електронен носител.

Секция И. Декларация. 

В тази секция е първата декларация към заявлението. Попълнете и останалите декларации, изброени в списъка на приложените документи и ги приложете по реда на изброяване.  
Посочете сумата за която кандидатствате. Сумата следва да бъде равна на тази от ред Е в Общ проектобюджет на проекта (Документ №13).


Секция К. 
В таблица  A „Съответствие с целите на Стратегията за местно развитие – Карнобат” 

се отбелязва основната цел на проекта и допълнителни, ако има такива.

В таблица Б  „Ключови индикатори по отношение на цялостното прилагане на СМР”

се  попълват само редовете съответстващи на мярка 111.

В таблица В ”Индикатори по отношение на конкретната мярка към СМР – Карнобат” се попълват прогнозни стойности, като данните в таблицата да съвпадат с тези, посочени  в т. Б )

Одобрявам: 
Изп. директор на МИГ …………………………..



                                            (Щерьо Черногоров)

СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”








Подател: 


(пълно наименование на кандидата) ....................................................................


ЕИК/БУЛСТАТ.................................................


Ул. ................................ 


гр/с. ..............................


Ел. поща: .......................................


Лице за контакт: ...........................


Процедура за набирането на проекти към Стратегията за местно развитие на територията на МИГ – Карнобат�Мярка ...........


Наименование на проекта: ..........................





...........................................................................................................


Да не се отваря преди крайната дата за приемане на проекти по тази покана.





Получател:


СНЦ Местна инициативна група - Карнобат


Ул. „Димитър Полянов” №2


гр. Карнобат  8400








Настоящият документ е разработен по от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

